കള്ള് ഷാപ്പുകളെ തകര്ക്കാനുള്ള നീക്കം അവസാനിപ്പിക്കണം: എ.ഐ.ടി.യു.സി തൊടുപുഴ: കള്ള് ഷാപ്പുകളെ തകര്ക്കാനുള്ള എക്സൈസ് വകുപ്പിലെ ഒരു വിഭാഗം ഉദ്യോഗസ്ഥര് നടത്തുന്ന ഗൂഢാലോചന അവസാനിപ്പിക്കണമെന്ന് എ.ഐ.ടി.യു.സി നേതാക്കളായ കെ. സലിംകുമാര്, പി.പി. ജോയി എന്നിവര് ആവശ്യപ്പെട്ടു. സാമ്ബിള് ടെസ്റ്റിന്റെ പേരില് കഴിഞ്ഞ കുറേ നാളുകളായി എറണാകുളം കേന്ദ്രീകരിച്ച് നടക്കുന്ന ശരിയല്ലാത്ത നീക്കങ്ങളെക്കുറിച്ച് നേരത്തെ തന്നെ നിരവധി സംശയങ്ങള് നിലനിന്നിരുന്നതാണ്. ഇത്തരം സംശയങ്ങള് കൂടുതല് ബലപ്പെടുത്തുന്നതാണ് അടുത്ത ദിവസങ്ങളിലായി തൊടുപുഴ റേഞ്ചിലെ കള്ള് ഷാപ്പുകള്ക്കെതിരെ ഉണ്ടായ നടപടി. സാമ്ബിള് പരിശോധനയുടെ പേരില് ഷാപ്പുകള് അടച്ചിടുമ്ബോള് നൂറുകണക്കിന് തൊഴിലാളികളുടെ ജോലിയെയും ജീവിതത്തെയുമാണ് ബാധിക്കുക. നിരവധി കേന്ദ്രങ്ങളില് ടെസ്റ്റും പരിശോധനയും നടത്തുമ്ബോള് കാണാത്ത കൃത്രിമം ഷാപ്പുകളിലെത്തുമ്ബോള് കള്ളിലുണ്ടാകുന്നത് അത്ഭുതകരമാണെന്ന് നേതാക്കള് പറഞ്ഞു.